PMIndiaData/PMIndiaSum huggingface dataset:
وزیر اعظم نریندر مودی  20 جنوری کو’ آزادی کے امرت مہوتسو سے سُورنم بھارت کی اُور‘ کی قومی افتتاحی تقریب میں کلیدی خطبہ دیں گے

وزیر اعظم جناب نریندر مودی 20 جنوری 2022 کو صبح ساڑھے دس بجے ویڈیو کانفرنسنگ کے ذریعے ’آزادی کے امرت مہوتسو سے سورنم بھارت کی اُور‘ کی قومی افتتاحی تقریب میں کلیدی خطبہ دیں گے۔ یہ پروگرام سال بھر تک چلنے والی پہل قدمیوں کی رونمائی کرے گا جو برہمہ کماریوں کی جانب سے ’آزادی کا امرت مہوتسو‘ کے لیے وقف کی گئی ہیں،جس میں 30 سے زیادہ مہمات اور 15000 سے زیادہ پروگرامز اور ایوینٹ شامل ہیں۔ اس ایوینٹ کے دوران وزیر اعظم برہمہ کماریوں کے سات پہل قدمیوں کا آغاز بھی کریں گے۔ جن میں مائی انڈیا ہیلتھی انڈیا، آتم نربھربھارت: خود کفیل کسان، خواتین: فلیگ بیئررس آف انڈیا (بھارت کے مشعل بردار) پاور آف پیس بس کیمپئن، اَن دیکھا بھارت سائیکل ریلی، یونائیٹڈ انڈیا موٹر بائیکل کیمپئن اور سووچھ بھارت ابھیان کے تحت گرین پہل قدمیاں شامل ہیں۔ مائی انڈیا ہیلتھی انڈیا پہل میں میڈیکل کالجز اور اسپتالوں میں کثیر جہتی ایوینٹس اور پروگرام منعقد ہوں گے جس میں روحانیت، تندرستی اور تغذیے پر توجہ دی جائے گی۔ ان پروگرام میں طبی کیمپوں کا اہتمام، کینسر کی جانچ، ڈاکٹروں کے لیے کانفرنسز اور حفظان صحت کے دیگر ورکرس وغیرہ شامل ہیں۔آتم نربھر بھارت کے تحت: خود کفیل کسانوں، 75 کسانوں کو بااختیار بنانے کی مہمات، 75 کسان کانفرنسز، 75 پائیدار یوگک پروگرام اور کسانوں کی بھلائی کے لیے اس طرح کے بہت سے دیگر اقدامات منعقدہوں گے۔ خواتین: فلیگ بیئررس آف انڈیا (بھارت کی مشعل بردار ) کے تحت ، اس پہل قدمی کے تحت خواتین کی اختیار کاری اور بچیوں کی اختیار کاری کے توسط سے سماجی تغیر پر توجہ دی جائے گی۔ دی پاور آف پیس بس مہم 75 شہروں اور تحصیلوں کا احاطہ کرے گا اور آج کے نوجوان کی مثبت تبدیلی پر ایک نمائش پیش کرے گا۔ اَن دیکھا بھارت سائیکل ریلی مختلف وراثتی مقامات پر منعقد ہوگی، جس میں وراثت اور ماحولیات کے درمیان رابطے پر توجہ مرکوز کی جائے گی۔ یونائیٹڈ انڈیاموٹر بائیک مہم ماؤنٹ آبو سے دلّی تک کے لیے منعقد ہوگی اور یہ کئی شہروں کا احاطہ کرے گی۔ سووچھ بھارت ابھیان کے تحت پہل قدمیوں میں ماہانہ صفائی ستھرائی کی مہمیں ،کمیونٹی کی صفائی ستھرائی پروگرامز اور بیداری کی مہمیں شامل ہوں گی۔ تقریب کے دوران گریمی ایوارڈ کے فاتح جناب ریکی کیج کی جانب سے ایک نغمہ بھی جاری کیا جائے گا جو آزادی کا امرت مہوتسو کے لیے وقف کیا گیا ہے۔ برہمہ کماریاں ایک عالمی سطح کی روحانی تحریک ہے جو ذاتی تغیر اور عالمی تجدید کے لیے وقف کی گئی ہے۔ 1937 میں اِس کی بنیاد ڈالی گئی تھی۔ برہمہ کماریز 130 سے زیادہ ملکوں میں پھیلی ہوئی ہیں۔ یہ تقریب برہمہ کماریز کے بانی پِتا شری پرجا پِتا برہمہ کی 53ویں عروج کی سالگرہ کے موقع پر منعقد ہو رہی ہے۔ ۔۔۔۔۔۔۔۔۔۔۔ ش ح۔ح ا۔ر ا۔
وزیر اعظم کا ویٹیکن سٹی کا دورہ

نئی دہلی، 30 اکتوبر 2021: تقدس مآب پوپ فرانسیس نے 30 اکتوبر 2021 کو، سنیچر کے روز، ویٹیکن میں اپوسٹولک محل میں مخصوص ناظرین کے درمیان وزیر اعظم جناب نریندر مودی کا استقبال کیا۔ یہ بھارتی وزیر اعظم اور پوپ کے درمیان دو دہائیوں سے بھی زائد عرصے میں پہلی ملاقات تھی۔ جون 2000 میں، آنجہانی وزیر اعظم جناب اٹل بہاری واجپئی نے ویٹیکن کا دورہ کیا تھا اور اس وقت کے پوپ، تقدس مآب جان پل دوئم سے ملاقات کی تھی۔ بھارت اور ویٹیکن سٹی کے مابین دوستانہ تعلقات کی تاریخ کا آغاز 1948 میں سفارتی تعلقات کی بحالی کے ساتھ ہوا تھا۔ بھارت ایشیا میں دوسری سب سے بڑی کیتھولک آبادی کا حامل ملک ہے۔ آج کی میٹنگ کے دوران، دونوں قائدین نے کووِڈ۔19 وبائی مرض اور دنیا بھر میں عوام پر مرتب ہونے والے اس کے نتائج کے بارے میں تبادلہ خیالات کیے۔ دونوں قائدین نے موسمیاتی تبدیلی کے نتیجے میں پیداہونے والی چنوتی کے بارے میں بھی بات چیت کی۔ وزیر اعظم نے پوپ کو موسمیاتی تبدیلی سے نمٹنے میں بھارت کے ذریعہ کی گئیں او لوالعزم پہل قدمیوں اور ایک بلین کووِڈ۔19 ٹیکے لگانے میں بھارت کی کامیابی کے بارے میں بتایا۔ تقدس مآب نے وبائی مرض کےدوران بھارت کے ذریعہ مختلف ممالک کو فراہم کی گئی امداد کی ستائش کی۔ وزیر اعظم نے تقدس مآب پوپ فرانسیس کو جلد ہی بھارت کا دورہ کرنے کے لئے مدعو کیا، جسے انہوں نے بخوشی قبول کر لیا۔ وزیر اعظم نے سکریٹری آف اسٹیٹ، عظیم المرتبت کارڈنل پیٹرو پارولین سے بھی ملاقات کی۔
ایشیا کپ 2017  جیتنے کیلئے وزیراعظم نے بھارتی ہاکی ٹیم کو مبارکباد پیش کی

نئی دہلی۔23؍اکتوبر۔وزیراعظم جناب نریندر مودی نے ،بھارتی ہاکی ٹیم کو، ایشیا کپ 2017 جیتنے کیلئے مبارکباد پیش کی ہے۔ اپنے تہنیتی پیغام میں وزیراعظم نے کہا ہے کہ ،عظیم کھیل ، عظیم کامرانی ۔ ایشیا کپ 2017 جیتنے کیلئے ہماری ہاکی ٹیم کو مبارکباد ۔ بھارت اس مسحور کن فتح کا جشن منارہا ہے۔
وزیراعظم نریندر مودی نے مغربی بنگال میں المناک حادثہ کی وجہ سے ہوئے جانی نقصان پر افسوس کااظہار کیا

وزیراعظم جناب نریندر مودی نے مغربی بنگال کے بیر بھوم ضلع میں ایک المباک حادثہ کی وجہ سےہوئے جانی نقصان پر گہرے افسوس کااظہار کیا ہے۔ جناب مودی نے متاثرین کے لئے وزیراعظم قومی راحتی فنڈ ( پی ایم این آر ایف ) سے مالی امداد کا بھی اعلان کیا ہے ۔ وزیراعظم کے دفتر نے ٹویٹ کیا ہے : ’’مغربی بنگال کے بیر بھوم ضلع میں المناک حادثہ کی وجہ سے ہوئے جانی نقصان پرافسوس کا اظہار کرتاہوں اور زخمیو ں کی صحت یابی کے لئے دعا گو ہوں‘‘ ۔ ’’وزیراعظم قومی راحتی فنڈ سے مرنےوالے لواحقین کو فی کس 2 لاکھ روپئے اور زخمیوں کو فی کس 50 ہزار روپئے دیئے جائیں گے ‘‘۔
وزیر اعظم نے  آبدوز آئی این ایس کلواری کو ملک وقوم کے نام وقف کیا

نئیدہلی،14۔دسمبر ۔وزیر اعظم جناب نریندر مودی نے ممبئی میں منعقد ایک تقریب میں بحریہ کی آبدوز آئی این ایس کلواری کو ملک وقو م کے نام وقف کیا ۔ اس موقع پر اہالیان وطن کو مبارکباددیتے ہوئے وزیر اعظم نے آئی این ایس کلواری کو ’’میک ان انڈیا ‘‘ کی روشن مثال قرار دیا ۔ اس کے ساتھ ہی انہوں نے اس آبدوز کی تیاری میں شامل تمال لوگوں کی ستائش کی اور آئی این ایس کلواری کی تیاری کو ہنداورفرانس کے درمیان تیزی سے بڑھتی حکمتی شراکتداری کی بہترین مثال قرار دیا ۔ انہوں نے کہا کہ ٓئی این ایس کلواری سے ہندوستانی بحریہ کی طاقت میں مزید اضافہ ہوگا۔ وزیر اعظم نے کہا کہ اکیسویں صدی کو ایشیا کی صدی کہا جاتا ہے اور اب یہ بات یقنی ہوگئی ہے کہ اکیسویں صدی میں ترقی کا سفر بحر ہند کے راستے سے گزرے گا۔ یہی وجہ ہے کہ بحرہند کو ہندوستان کی پالیسیوں میں خصوصی مقام حاصل ہے ۔ انہوں نے کہا کہ اس تصور کو ساگر (ایس اے جی اے آر ) یعنی علاقے کے سبھی لوگوں کی سلامتی اورترقی کے ذریعہ سمجھا جاسکتا ہے ۔جناب مودی نے کہا کہ ہندوستان بحرہند میں اپنے عالمی، حکمتی اور معاشی مفادات کے تعلق سے پوری طرح چوکس اور ہوشیار ہے ۔ یہی وجہ ہے کہ جدید اور ہمہ جہت ہندوستانی بحریہ اس خطے میں امن اور استحکام کے فروغ کے لئے نمایاں کردار ادا کرسکتی ہے ۔وزیر اعظم نے اپنی تقریر میں آگے کہا کہ بحر ہند میں موجود قدرتی وسائل اور فطری امکانات ہماری قومی ترقی کو طاقت فراہم کراتے ہیں ۔ یہی وجہ کہ ہندوستان بحری دہشت گردی ،قذاقی اور منشیات کی غیر قانونی تجارت جیسے چلنجوں سے پوری طرح خبردار ہے کیونکہ نہ صرف ہندوستان بلکہ اس خطے کے دیگر ممالک کو بھی یہ چیلنج درپیش ہیں ۔ ہندوستان ان چیلنجوں سے مقابلے میں کلیدی کردار ادا کررہا ہے ۔ جناب مودی نے کہا کہ ہندوستان اس بات پر یقین رکھتا ہے کہ پوری دنیاایک کنبے کی حیثیت رکھتی ہے اور اس سلسلے میں اپنی تمام تر ذمہ داریوں کی تکمیل کررہا ہے ۔شراکتدار ملکوں میں آفات اور بحران کے دنوں میں ہندوستان پہلے مددگار ملک کی حیثیت سے سامنے آیا ہے ۔ انہوں نے کہا کہ ہندوستانی سفارتکاری اور ہندوستان کے سلامتی اداروں کے انسانی چہرے ہماری خصوصیت کی حیثیت رکھتے ہیں۔ انہوں نے کہا کہ ایک مضبوط اور اہل ہندوستان کو انسانیت کے لئے وسیع تر کردار ادا کرنا پڑے گا اور آج دنیا کے ممالک ہندوستان کے ساتھ امن اور استحکام کے جادہ پر ہم سفری کے خواہشمند ہیں ۔ وزیر اعظم نے مزید کہا کہ دفاع اور سلامتی سے متعلق پورے ماحولیاتی نظام میں پچھلے تین برسوں کے دوران تبدیلیاں آنی شروع ہوگئی ہیں اورا ٓئی این ایس کلواری کی تیاری میں جس ہنر مندی اور مہارت کا مظاہرہ کیا گیا ہے وہ ہندوستان کے لئے ایک بیش قیمت اثاثے کی اہمیت رکھتا ہے ۔ جناب مودی نے کہا کہ سرکار کی عہد بستگی نے اس امر کو یقینی بنایا ہے جس کے نتیجے میں ایک عہدہ ایک پنشن کے مسئلے کو حل کرلیا گیا ہے۔وزیر اعظم نے کہا کہ سرکار کی پالیسیوں اور مسلح افواج کی بہادری نے اس امر کو یقینی بنادیا ہے کہ جموں وکشمیر میں دہشت گردی کو بالواسطہ جنگ کا ہتھیار بنانے کا منصوبہ پوری طرح ناکام ہوگیا ہے ۔ اس موقع پر وزیر اعظم نے ملک وقوم کی سلامتی کے لئے اپنی جان عزیز قربان کرنے والوں کے تئیں ممنونیت کا اظہا ر بھی کیا ۔ م ن ۔س ش۔رم
وزیر  اعظم نے آئی سی سی آرکے ذریعے منعقدہ کنبھ عالمی شراکت داری پروگرام میں مندوبین سے خطاب کیا

انڈین کونسل فار کلچرل ریلیشنز نے آج دلّی میں پرواسی بھارتیہ کیندر میں 188 ملکوں کے مندوبین،جنھوں نے پریاگ راج کے کنبھ میلے میں شرکت کی، کا استقبال کرنے کے لیے ایک خصوصی پروگرام کا انعقاد کیا۔ وزیر اعظم جناب نریندر مودی اور امور خارجہ کی وزیر مملکت محترمہ سشما سوراج مندوبین کے ساتھ ایک تاریخی گروپ فوٹو کا حصہ بنے۔ وزیر اعظم نے حاضرین سے خطاب کرتے ہوئے کہا کہ وہ اِن مندوبین سے مل کر بے حد خوش ہیں جو پریاگ راج میں کنبھ میلے سے ابھی فوراً واپس لوٹے ہیں۔ انھوں نے کہا کہ جب تک حقیقت میں کوئی کنبھ میلہ نہیں جائے گا وہ اس کی پوری طرح تعریف نہیں کرسکتا ہے کہ یہ کتنی بڑی وراثت ہے۔انھوں نے کہا کہ یہ روایت ہزاروں سال سے بلارکاوٹ چلی آرہی ہے۔ انھوں نے کہاکہ کنبھ جتناسماج کی اصلاحات سے تعلق رکھتا ہے اتنا ہی روحانیت سے بھی جڑا ہوا ہے۔ انھوں نے کہا کہ کنبھ مستقبل کے لیے ایک روڈ میپ تیار کرنے نیز ترقی کی نگرانی کرنے کے لیے مذہبی پیشواؤں اور سماجی مصلحوں کے درمیان باہمی گفتگو کا ایک فورم بنا ہوا ہے۔ وزیر اعظم نے کہا کہ اب کنبھ میلہ میں جدیدیت اور ٹیکنالوجی کو اعتقاد ، روحانیت اورتہذیبی شعور کے ساتھ جوڑنے کی کوششیں کی جارہی ہیں۔ انھوں نے کہا کہ دنیا ہندوستان کو اس کی جدیدیت اور بیش قیمت اور مالامال ورثے کے لیے تسلیم کرے گا۔ انھوں نے دنیا بھر سے آئے ہوئے مندوبین کا شکریہ ادا کیا اور کہا کہ ان کی شرکت کنبھ کی کامیابی کا ایک بیحد اہم حصہ رہی۔ وزیر اعظم نے ہندوستانی پارلیمانی انتخابات کو ‘جمہوریت کا کنبھ’ قرار دیا۔ انھوں نے کہا کہ کنبھ میلے ہی کی طرح ہندوستانی پارلیمانی انتخابات، اپنی عظیم سطح نیز مکمل شفافیت کے ساتھ کُل ملاکر پوری دنیا کے لیے تحریک کا وسیلہ بن سکتی ہے۔ انھوں نے کہا کہ دنیا بھر سے لوگوں کو یقینی طور سے ہندوستان آکر اس کے پارلیمانی انتخابات کے انعقاد اور انتظام کو دیکھنا چاہیے۔
وزیراعظم نے وارانسی میں ، وارانسی اورپٹنہ کے مابین ریل گاڑی کو جھنڈی دکھائی ، مختلف ترقیاتی پروجیکٹوں کا آغاز کیا اور عوامی جلسے سے خطاب کیا

نئی دہلی ،13؍مارچ : وزیراعظم ،جناب نریندرمودی نے کل وارانسی میں منڈوا ڈیہہ اسٹیشن اورپٹنہ کے مابین چلنے والی ریل گاڑی کو جھنڈی دکھاکررخصت کیا۔ انھوں نے وارانسی میں مختلف ترقیاتی پروجیکٹوں کا آغاز کیااور ڈی ایل ڈبلیوگراونڈ میں عوامی جلسے سے خطاب کیا۔ انھوں نے فرانس کے صدر، امنیوویل میکرون کے گرم جوشانہ استقبال اورمیزبانی کے لئے وارانسی کے عوام کا شکریہ اداکیا۔ انھوں نے کہاکہ حکومت ہند نے ڈی ایل ڈبلیو کی لگاتار ترقی کا عہد کررکھا ہے ، کیونکہ یہ وارانسی کی صنعتی ترقی کی ایک علامت ہے ۔ انھوں نے ہاوسنگ کے شعبے میں ریاستی حکومت کی جانب سے کی جانے والی کوششوں کی ستائش کرتے ہوئے کہاکہ ریاستی حکومت زیادہ سے زیادہ لوگوں کو رہائشی سہولت فراہم کرانے کویقینی بنانے کے لئے کوشاں ہے ۔ انھوں نے اس موقع پرمنعقد کی گئی اس نمائش کی بھی تعریف کی ،جس کا موضوع‘ کچرے سے دولت’ تک تھا ۔ انھوں نے کہا کہ وارانسی میں سیاحت کو فروغ دینے کے زبردست مضمرات موجود ہیں ، اور شہر کوصاف ستھرارکھنے کے لئے تمام کوششیں کی جانی چاہیئں ۔ وزیراعظم نے کہا کہ حال ہی میں اعلان کردہ آیوش مان بھارت اسکیم صحت کے شعبے کو یکسربدل کررکھ دیگی ۔انھوں نے مزید کہا کہ یہ ناداروں کو عمدگی کی حامل صحتی خدمات فراہم کریگی ۔ وزیراعظم نے اس اسکیم کو ازحد عمدہ طریقے سے نافذ کرنے کے لئے حکومت اترپردیش کی ستائش کی ۔
انٹرنیشنل تھرمونیوکلیئر تجرباتی ری ایکٹر (آئی ٹی ای آر) اسمبلی کے شروع ہونے کے موقع پر  آئی ٹی ای آر میں ہندوستان کے وزیر اعظم کی طرف سے پیغام

انٹرنیشنل تھرمونیوکلیئر تجرباتی ری ایکٹر (آئی ٹی ای آر) تنظیم فرانس کے سینٹ پال لیز ڈیورینش میں 28 جولائی 2020 کو ایک تقریب کے ساتھ آئی ٹی ای آر ٹوکا ماک کی اسمبلی کے شروع ہونے کی تقریب منارہی ہے۔مدعو کئے گئے سبھی آئی ٹی ای آر کے ممبر ملکوں کے سربراہ ریموٹ موڈ یا ذاتی پیغام کے ذریعہ یا الیکٹرانیکلی طور پر اس میں شرکت کررہے ہیں۔صدر میخواں کی طرف سے اِس تقریب کی ورچوئلی میزبانی کی گئی۔ اپنے پیغام میں وزیر اعظم جناب نریندر مودی نے آئی ٹی ای آر تنظیم کو اس کی سخت محنت اور کامیابی کے لئے اسے مبارکباد دی۔ سائنسدانوں اور انجینئروں کی عالمی شرکت کا نوٹس لیتے ہوئے انہوں نے آئی ٹی ای آر کو ہندوستان کے پرانے اعتقاد واسو دیوا کوٹم بکم کی ایک مکمل مثال قرار دیا۔ یعنی پوری دنیا انسانیت کی بہتری کے لئے مل کر کام کررہی ہے اور ہندوستان اپنی خدمات اور تعاون کے اعتبار سے اپنے تعاون کی حصہ داری پر فخر محسوس کرتا ہے۔ اس موقع پر فرانس اور مناکو میں بھارت کے سفیر جناب جاوید اشرف نے وزیر اعظم جناب نریندر مودی کی طرف سے ایک پیغام پیش کیا۔ اس پیغام کا مکمل متن اس لنک میں پڑھیں۔
وزیر اعظم نے اوڈیا نئے سال اور مہا بشوب پانا سنکرانتی کی ہم وطنوں کو مبارکباد دی

نئی دہلی۔ 14 اپریل وزیر اعظم جناب نریندر مودی نے ہم وطنوں کو اوڈیا نئے سال اور مہا بشوب پانا سنکرانتی کی مبارکباد پیش کی ہے۔ ایک ٹویٹ میں وزیر اعظم نے کہا؛ "اوڈیا نئے سال اور مہا بشوب پانا سنکرانتی کی مبارکباد۔ میری دعا ہے کہ نیا سال خوشیوں سے بھرپور ہو۔ ہمارے معاشرے میں خیر سگالی کے جذبے کو مزید فروغ ملے اور سبھی پوری طرح صحت مند ہوں۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
پی ایم سنگرالیہ، 5 جی لانچ، احمد آباد میٹرو اور امباجی کی تزئین و آرائش پر وزیر اعظم کی طرف سے شہریوں کے تبصروں کا جواب

وزیر اعظم جناب نریندر مودی نے پردھان منتری سنگرالیہ سے لے کر 5 جی لانچ، احمد آباد میٹرو اور امباجی کی تزئین و آرائش تک کے امور کو مختلف شہریوںکے سوالوں کے جواب دئیے۔ پردھان منتری سنگرہالیہ پر بطور گیم چینجراحمد آباد میٹرو پر 5جی جیسے ترقیاتی اقدامات کی اُمّ الخوشی پر مزید سیاحوں اور عقیدت مندوں کو امباجی جانے کی ترغیب دینے پر، جہاں پچھلے کچھ برسوں میں بہت اچھے کام کئے گئے ہیں۔ ان میں 51 شکتی پیٹھ منادر، گبّر تیرتھ پر کام اور صفائی پر توجہ شامل ہیں۔
کابینہ نے ہند اور سویڈن کے درمیان قطبی(پولر) سائنس میں تعاون پر مفاہمت نامے کو منظوری دی

نئی دہلی ،08؍جنوری:وزیر اعظم جناب نریندر مودی کی سربراہی میں مرکزی کابینہ نے ہندوستان کی وزارت ارتھ سائنس(ایم او ایس ایس) اور سویڈن کی وزارت تعلیم اور ریسرچ کے درمیان پولر سائنس پر تعاون پر معاہدے کے مفاہمت نامے سے واقف کرایا۔ اس مفاہمت نامہ(ایم او یو) پر سویڈین کی سلطنت کے شہنشاہ کے دورے کے دوران 2؍دسمبر 2019ء کو دستخط کئے گئے تھے۔ ہندوستان اور سویڈن دونوں ہی نے انٹارکٹک معاہدے اور ماحولیات پر انٹارکٹک معاہدے اور ماحولیات کے تحفظ پر انٹارکٹک معاہدے کے پروٹوکول کے سگنیٹری ہیں، کیونکہ سویڈن آٹھ ملکوں میں سے ایک آرکٹک کونسل کا رکن ہے، جبکہ ہندوستان کو آرکٹک کونسل میں مشاہدہ کا درجہ حاصل ہے۔ سویڈن دونوں قطبین میں یعنی آرکٹک اور انٹارکٹک میں کئی سائنسی پروگرام چلارہا ہے۔ اسی طرح ہندوستان بحراعظم سمیت دونوں قطبی علاقوں میں تحقیقی پروگرام چلارہا ہے۔ قطبی سائنس میں ہندوستان اور سویڈن کے درمیان اس معاہدے سے دونوں ملکوں کو ایک دوسرے کی دستیاب مہارتوں کو مشترک کرنے میں مدد ملے گی۔
وزیراعظم نے جنوبی کوریا کے نو منتخب صدریون سوک-یول کو صدارتی انتخابات میں ان کی کامیابی پر مبارک باد دی

وزیراعظم جناب نریندر مودی نے جنوبی کوریا کے نو منتخب صدر یون سوک- یول کو صدارتی انتخابات میں ان کی کامیابی پر مبارکباد دی ہے۔ ایک ٹوئیٹ میں وزیراعظم نے کہا کہ: ‘‘میں جنوبی کوریا کے نو منتخب صدر یون سوک- یول کو صدارتی انتخابات میں ان کی کامیابی پر گرمجوشانہ مبارک باد پیش کرتا ہوں۔ میں ہندوستان۔ جمہوریہ جنوبی کوریا کی خصوصی منصوبہ جاتی شراکت داری کو مزید توسیع دینے اور مستحکم کرنے کے لئے ان کے ساتھ مل کر کام کرنے کے سلسلے میں پر اُمید ہوں’’۔
وزیر اعظم نے  نوراتری کے موقع پر لوگوں کو مبارکباد دی

نئی دہلی،29 ستمبر وزیر اعظم نریندر مودی نے ٹوئیٹر کے ذریعے نوراتری کے مبارک موقع پر لوگوں کو مبارکباد دی۔ وزیر اعظم نے ٹوئٹ کیا ہے ‘‘ کل سے، ملک میں نوراتری کا مقدس موقع ہوگا۔ درگا پوجا کی وجہ سے بھی جشن کا ماحول ہوگا۔ میں اپنے ہم وطنوں کو اس خاص موقع پر نیک خواہشات پیش کرتا ہوں’’۔ ۔ ۔ ۔ ۔ ۔ ۔ ۔ ۔ ۔ ( م ن ۔رض۔ را ۔ 29 – 09 – 2019)
وزیراعظم نے  ویٹ لفٹر بندیارانی دیوی کو، دولت مشترکہ کھیل 2022 میں چاندی کا تمغہ جیتنے پر مبارکباد پیش کی ہے

وزیراعظم جناب نریندر مودی نے ویٹ لفٹر بندیارانی دیوی کو، برمنگھم میں جاری دولت مشترکہ کھیل 2022 میں نقرئی تمغہ جیتنے پر مبارکباد پیش کی ہے۔ ایک ٹوئیٹ وزیراعظم نے کہا: ’’بندیارانی دیوی کو برمنگھم میں جاری دولت مشترکہ کھیلوں میں چاندی کا تمغہ جیتنے پر مبارکباد۔ ان کی یہ کامیابی ان کے عزم و استقلال کی مظہر ہے، جس سے ہر بھارتی بہت خوشی محسوس کررہا ہے۔‘‘
وزیراعظم 11 فروری کو ون اوشن سمٹ  کے اعلی سطحی اجلاس میں شرکت کریں گے

وزیراعظم جناب نریندر 11 فروری کو دو پہر تقریباً ڈھائی بجے ایک ویڈیو پیغام کے ذریعہ ون اوشن سمٹ کے اعلی سطحی اجلاس سے خطاب کریں گے۔ اس سمٹ کے اعلی سطحی اجلاس سے جرمنی ، یونائٹیڈ کنگڈم، جنوبی کوریا، جاپان، کناڈا سمیت کئی دیگر ملکوں کے سربراہان مملکت بھی خطاب کریں گے۔ ون اوشن سمٹ کا انعقاد اقوام متحدہ اورورلڈ بینک کے تعاون سے فرانس کے بریسٹ شہر میں 9 سے 11 فروری تک کیا جارہا ہے۔ اس سمٹ کا مقصد ایک صحت مند اور پائیدار سمندری ایکو سسٹم کو محفوظ کرنے اور اس کی مدد کے لئے ٹھوس کارروائی کے واسطے عالمی برادری کو تحریک دینا ہے۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیراعظم 14 ستمبر کو علی گڑھ میں راجہ مہندر پرتاپ سنگھ اسٹیٹ یونیورسٹی کا سنگ بنیاد رکھیں گے

نئی دہلی،13؍ستمبر،2021: وزیر اعظم جناب نریندر مودی 14 ستمبر 2021 کو تقریباً 12 بجے علی گڑھ ، اتر پردیش میں راجہ مہندر پرتاپ سنگھ اسٹیٹ یونیورسٹی کا سنگ بنیاد رکھیں گے ، جس کے بعد اس موقع پر ان کا خطاب بھی ہوگا۔ وزیر اعظم اترپردیش ڈیفنس انڈسٹریل کوریڈور(دفاعی صنعتی راہدری) اور راجہ مہندر پرتاپ سنگھ اسٹیٹ یونیورسٹی کے علی گڑھ نوڈ کے نمائشی ماڈلز کا بھی دورہ کریں گے۔ راجہ مہندر پرتاپ سنگھ اسٹیٹ یونیورسٹی کے بارے میں یہ یونیورسٹی ریاستی حکومت کی طرف سے عظیم مجاہد آزادی ، ماہر تعلیم اور سماجی مصلح راجہ مہندر پرتاپ سنگھ جی کی یاد اور اعزاز میں قائم کی جا رہی ہے۔ یہ یونیورسٹی علی گڑھ کی کول تحصیل کے گاؤں لودھا اور موسی پور کریم جارولی گاؤں میں 92 ایکڑ سے زائد رقبے میں قائم کی جا رہی ہے۔ یہ یونیورسٹی علی گڑھ ڈویژن کے 395 کالجوں کو الحاق فراہم کرے گی۔ اترپردیش کی ڈیفنس انڈسٹریل کوریڈور(دفاعی صنعتی راہداری) کے بارے میں اتر پردیش میں دفاعی صنعتی راہداری کے قیام کا اعلان وزیر اعظم نے 21 فروری 2018 کو لکھنؤ میں یو پی سرمایہ کاروں کے اجلاس کا افتتاح کرتے ہوئے کیا تھا۔ علی گڑھ نوڈ میں علی گڑھ ، آگرہ ، کانپور ، چترکوٹ ، جھانسی اور لکھنؤ – کے کل 6 نوڈس میں دفاعی صنعتی راہداری کامنصوبہ بنایا گیا ہے۔علی گڑھ نوڈ میں،زمین کی تقسیم کا عمل مکمل ہو چکا ہے اور 19 فرموں کو زمین الاٹ بھی کر دی گئی ہے ، یہ فرم ان نوڈس میں 1245 کروڑ روپے کی سرمایہ کاری کریں گے۔ اترپردیش کی ڈیفنس انڈسٹریل کوریڈور ملک کو دفاعی پیداوار کے شعبے میں خود کفیل بنانے اور 'میک ان انڈیا' کو فروغ دینے میں مدد فراہم کرے گی۔ اترپردیش کی گورنرمحترمہ آنندی بین پٹیل اور وزیر اعلی یوگی آدتیہ ناتھ اس موقع پرموجود رہیں گے۔
وزیراعظم، زیرتربیت آئی پی ایس افسروں کے ساتھ تبادلہ خیال کریں گے

نئی دلّی ، 3 ستمبر 2020 / وزیراعظم جناب نریندر مودی، 4 ستمبر 2020 بروز جمعہ صبح 11 بجے، سردار ولبھ بھائی پٹیل نیشنل پولیس اکیڈمی (ایس وی پی این پی اے) میں منعقد کی جانے والی دکشانت پریڈ تقریب کے دوران ویڈیو کانفرنس کے ذریعے زیرتربیت آ ئی پی ایس افسروں کے ساتھ تبادلہ خیال کریں گے۔ زیر تربیت 131 آئی پی ایس افسروں نے اکیڈمی میں پہلے مرحلے کی ٹریننگ کے ضمن میں 42 ہفتوں پر مشتمل بنیادی کورس کی تکمیل کی ہے۔ ان زیر تربیت آئی پی ایس افسروں میں 28 خواتین شامل ہیں۔ انہوں نے 17 دسمبر 2018 کو لال بہادری شاستری نیشنل اکیڈمی آف ایڈمنسٹریشن ،مسوری اور ڈاکٹر مری چنا ریڈی ایچ آر ڈی انسٹی ٹیوٹ آف تلنگانہ، حیدرآباد میں آئی اے ایس، آئی ایف ایس وغیرہ خدمات سے وابستہ افراد کے ساتھ اپنا فاؤنڈیشن کورس مکمل کرنے کے بعد مذکورہ اکیڈمی جوائن کی تھی۔ سردار ولبھ بھائی پٹیل نیشنل پولیس اکیڈمی (ایس وی پی-این پی اے) میں بیسک کورس ٹریننگ کے دوران زیر تربیت افسروں کو متعدد انڈور اور آؤٹ ڈور موضوعات کی ٹریننگ دی جاتی ہے، جن میں قانون، تفتیش، فورنسکس، لیڈرشپ اور مینجمنٹ، علم جرائم، عوامی نظم و نسق اور داخلی سلامتی، اخلاقیات اور انسانی حقوق ، جدید بھارتی پولیس نظام، فیلڈ کرافٹ اور فن تدبیرات، اسلحے کی ٹریننگ اور فائرنگ شامل ہیں۔ ۔۔۔۔۔۔۔۔۔۔۔۔۔۔ ( م ن ۔ م م۔ت ع )
دہلی کی غیر منظورشدہ  کالونیوں  کے مکینوں کو ملکیت   مرحمت کرنے /تسلیم کرنے یا منتقلی /  رہن رکھنے کے حق کی سفارش کرنے کی غرض سے کمیٹی کی تشکیل کی تجویز  کو کابینہ کی منظوری

نئی دہلی، 7 مارچ / وزیراعظم جناب نریندر مودی کی صدارت میں دہلی میں غیرمنظور شدہ کالونیوں (یو سی) کے مکینوں کو ملکیت املاک مرحمت کرنے/ تسلیم کرنے یا حق ملکیت کی منتقلی /رہن رکھنے کے حق کے عمل کی سفارش کرنے کی غرض سے کمیٹی کی تشکیل کی تجویز کو مرکزی کابینہ نے اپنی منظوری دے دی ہے۔ کمیٹی کے صدر ، دہلی کے لفٹننٹ گورنر ہوں گے اور اس کے ممبران حسب ذیل ہوں گے۔ وائس چیرمین، دہلی ڈیولپمنٹ اتھارٹ (ڈی ڈی اے ) ایڈیشنل سکریٹری ، حکومت ہند کی وزارت ہاؤسنگ اور شہری امور قومی خطہ راجدھانی (این سی ٹی) دہلی کی حکومت کے چیف سکریٹری دہلی کی مشرقی ،شمال اور جنوبی میونسپل کارپوریشنوں کے کمشنر حضرات دہلی اربن آرٹس کمیشن کے چیرمین شہری ٹرانسپورٹ ، اسکول آف پلاننگ اینڈ آرکیٹیچکر (ایس پی اے) دہلی اربن پلانر اینڈ ڈائریکٹر ، نیشنل انسٹی ٹیوٹ آف اربن ایفیئرز دہلی فائر سروسیز کے سابق ڈائریکٹر پرنسپل کمشنر، ڈی ڈی اے، (کمیٹی کے ممبر سکریٹری) تشکیل شدہ کمیٹی 90 دن کے اندر اپنی رپورٹ ، شہری امور کی وزارت کو پیش کردے گی۔ کمیٹی کے ذریعہ رپورٹ پیش کرنےکے بعد اس کی اطلاع کابینہ سکریٹریٹ کو دی جائے گی اور کمیٹی کو سفارشات پر غور کرنے کے بعد مزید کارروائی کی جائے گی۔ فوائد: کمیٹی ، دہلی میں غیر منظور شدہ کالونیوں میں رہنے والے افراد کو ان کی املاک کی حق ملکیت دینے/ تسلیم کرنے یا ان کی منتقلی / رہن رکھنے کا حق مرحمت کرنے کے طریقوں کو بتائے گی۔ ایسا پہلی بار ہورہا ہے کہ دہلی میں رہنے والوں کو مذکورہ بالا حقوق دینے پر غور کیا جارہا ہے۔ ۔۔۔۔۔۔۔۔۔۔۔ م ن ۔ش س ۔ ج۔
وزیر اعظم نے 2022  کے دولت مشترکہ کھیلوں میں کانسےکا تمغہ جیتنے پر ویٹ لفٹر پی گروراجا کو مبارکباد دی

وزیر اعظم جناب نریندر مودی نے ویٹ لفٹر پی گروراجا کو 2022 کے دولت مشترکہ کھیلوں میں کانسے کا تمغہ جیتنے پر مبارکباد پیش کی ہے۔ وزیر اعظم نے ایک ٹویٹ میں کہا: ’’پی گروراجا کی کامیابی سے بہت خوشی ہوں ! انہیں دولت مشترکہ کھیلوں میں کانسے کا تمغہ جیتنے پر مبارکباد۔ انہوں نے زبردست لچک اور عزم کا مظاہرہ کیا۔ میں ان کے کھیل کے سفر میں مزیدشاندار حصولیابیوں کی تمنا کرتا ہوں۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( (30.07.2022) 8424
وزیر اعظم 3 جنوری کو 108 ویں انڈین سائنس کانگریس سے خطاب کریں گے

وزیر اعظم جناب نریندر مودی 3 جنوری 2023 کو صبح 10:30 بجے ویڈیو کانفرنسنگ کے ذریعے 108ویں انڈین سائنس کانگریس (آئی ایس سی) سے خطاب کریں گے۔ اس سال کے آئی ایس سی کا مرکزی موضوع ’’خواتین کو بااختیار بنانے کے ساتھ پائیدار ترقی کے لیے سائنس اور ٹیکنالوجی‘‘ ہے۔ اس کانگریس میں پائیدار ترقی، خواتین کو بااختیار بنانے اور اس مقصد کو حاصل کرنے میں سائنس اور ٹیکنالوجی کے رول پر بات چیت کی جائے گی۔ شرکاء تدریس، تحقیق اور صنعت کے اعلیٰ شعبوں میں خواتین کی تعداد بڑھانے کے طریقوں پر تبادلہ خیال کریں گے اور اس کے ساتھ ساتھ خواتین کو ایس ٹی ای ایم-اسٹیم (سائنس، ٹیکنالوجی، انجینئرنگ، ریاضی) کی تعلیم، تحقیق کے مواقع تک مساوی رسائی فراہم کرانے اور اقتصادی شراکت داری کے طریقے تلاش کرنے کی کوشش کریں گے۔ سائنس اور ٹیکنالوجی میں خواتین کی شراکت کو اجاگر کرنے کے لیے ایک خصوصی پروگرام بھی منعقد کیا جائے گا جس میں معروف خاتون سائنسدانوں کے لیکچرز بھی ہوں گے۔ آئی ایس سی کے ساتھ ساتھ کئی دوسرے پروگرام بھی منعقد کیے جائیں گے۔ بچوں میں سائنسی دلچسپی اور مزاج کو تحریک دینے میں مدد کے لیے چلڈرن سائنس کانگریس بھی منعقد کی جائے گی۔ کسانوں کی سائنس کانگریس، بائیو اکانومی کو بہتر بنانے اور نوجوانوں کو زراعت کی طرف راغب کرنے کے لیے ایک پلیٹ فارم فراہم کرے گی۔ قبائلی سائنس کانگریس بھی منعقد کی جائے گی، جو قبائلی خواتین کو بااختیار بنانے پر توجہ دینے کے ساتھ ساتھ مقامی قدیم علمی نظام اور عمل کی سائنسی نمائش کے لئے ایک پلیٹ فارم بھی ہوگا۔ اس کانگریس کا پہلا اجلاس 1914 میں منعقد کیا گیا تھا۔ آئی ایس سی کا 108 واں سالانہ اجلاس راشٹرسنت توکادوجی مہاراج ناگپور یونیورسٹی میں منعقد کیا جائے گا، جو کہ اس سال اپنی صد سالہ تقریب بھی منا رہی ہے۔ ۔۔۔۔۔۔۔۔۔۔۔ ش ح۔ا گ۔ن ا۔
یوم تاسیس کے موقع  پر منی پور  کے عوام کو وزیراعظم کی مبارکباد

نئی دہلی۔21 جنوری ؛وزیراعظم جناب نریندر مودی نے منی پور کے یوم تاسیس کے موقع پر وہاں کے عوام کو مبارکباد پیش کی ہے۔ وزیراعظم نے اس خواہش کا اظہار کیا کہ منی پور آنے والے دنوں میں ترقی کی نئی بلندیوں کو پہنچے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
مرکزی کابینہ نے ایئرپورٹس اتھارٹی آف انڈیا کے باز آپریشنل زمروں کے ایکزیکیٹوافسران کو ڈی پی ای کے ذریعہ دیئے جانے والے بعض  بھتوں کی ضابطہ بندی کی منظوری دے دی

نئی دہلی ،07فروری :وزیراعظم ، جناب نریندرمودی کی صدارت میں ہونے والے اجلاس میں ایئرپورٹس اتھارٹی آف انڈیا کے بعض آپریشنل زمروں کے ایکزیکیٹوافسران کو ڈپارٹمنٹ آف پبلک اینٹرپرائزز کے ذریعہ بعض بھتوں کی منظوری دے دی ۔ ان بھتوں میں ریٹنگ الاونس ، اسٹریس الاونس ، پروفی شینسی الاونس اور انسٹرکٹرالاونسیز شامل ہیں جو قبل ازنظرثانی کے 50فیصد اور نظرثانی شدہ کی 25فیصد سیلنگ کے حساب سے اداکئے جاتے ہیں ۔ ان افسران میں ایئرٹریفک کنٹرولرس کمیونیکیشن آفیسرز اور ایئرپورٹس اتھارٹی آف انڈیا کے پائلٹ شامل ہیں ۔ اس ضابطہ بندی کا مقصد ان بھتوں کو نظرثانی شدہ 35فیصد کی سیلنگ کے دائرہ سے باہر رکھاجاناہے ۔ ان افسران کے کاموں میں متعدد ایسے پیچیدہ امورشامل ہیں ، جو انتہائی اعلاتعلیم اورتجربے کے متقاضی ہوتے ہیں علاوہ ازیں ان کے لئے بعض خصوصی عملی ایپلی کیشن کا علم بھی لازمی ہوتاہے ۔ یہ فیصلہ اس امرکے پیش نظرلیاگیاہے کہ فضائی آمدورفت میں کئی گنا اضافہ ہوچکاہے اور یہ تکنیکی افسران ہمارے آسمانوں پرشہری ہوابازی کی سرگرمیوں کو انتہائی محفوظ طریقے سے انجام دیتے ہیں ۔ اس لئے بہترین صلاحیتوں کے حصول اورموجودہ تربیت یافتہ کے استعمال کے ساتھ فضائی مسافروں کو عالمی معیارکی خدمات معقول طریقے سے انجام دی جاسکیں ۔
وزیر اعظم نے راج گھاٹ پر مہاتما گاندھی کو ان کی جینتی پر خراج عقیدت پیش کیا

وزیر اعظم جناب نریندر مودی نے آج راج گھاٹ پر مہاتما گاندھی کو ان کی جینتی کے موقع پر گلہائے عقیدت نذعر کئے۔ ایک ٹویٹ میں، وزیر اعظم نے کہا؛ ’’راج گھاٹ پر مہاتما گاندھی کو خراج عقیدت پیش کیا۔ ان کے نظریات عالمی سطح پر گونجتے ہیں اور ان کے خیالات نے لاکھوں لوگوں کو تقویت فراہم کی ہے۔ #GandhiJayanti‘‘ ۔۔۔۔۔۔۔۔۔۔۔ ش ح۔ا گ۔ن ا۔